CELEX: 32014D0057
Language: ro
Date: 2014-02-04 00:00:00
Title: 2014/57/UE: Decizia Comisiei din 4 februarie 2014 privind notificarea de către Ungaria a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale [notificată cu numărul C(2014) 502]

6.2.2014   
            
            
               RO
            
            
               Jurnalul Oficial al Uniunii Europene
            
            
               L 36/15
            
         
      DECIZIA COMISIEI
   
   din 4 februarie 2014
   privind notificarea de către Ungaria a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale
   [notificată cu numărul C(2014) 502]
   (Numai textul în limba maghiară este autentic)
   (2014/57/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 32 alineatul (5) al doilea paragraf,
   întrucât:
   
               (1)
            
            
               În conformitate cu articolul 32 alineatul (5) primul paragraf din Directiva 2010/75/UE, Ungaria a prezentat Comisiei planul său național de tranziție (PNT) prin scrisoarea din 18 decembrie 2012 primită de Comisie prin e-mail la 28 decembrie 2012 (2).
            
         
               (2)
            
            
               În cursul evaluării integralității PNT, Comisia a constatat că, pentru mai multe instalații incluse în PNT, lipseau date esențiale, cum ar fi data la care a fost acordată prima autorizație, cantitatea de combustibil folosită, debitul mediu anual al gazelor reziduale și conținutul de oxigen de referință utilizat în calcule. În plus, unele dintre instalațiile incluse în PNT nu corespund cu cele raportate de Ungaria în inventarul emisiilor prezentat în 2010 în temeiul Directivei 2001/80/CE a Parlamentului European și a Consiliului (3).
            
         
               (3)
            
            
               Prin scrisoarea din 12 iunie 2013 (4), Comisia a solicitat autorităților ungare să furnizeze datele lipsă pentru fiecare instalație, să clarifice motivele includerii unei anumite instalații în PNT și să elimine discrepanțele dintre PNT și inventarul emisiilor întocmit în temeiul Directivei 2001/80/CE.
            
         
               (4)
            
            
               Prin e-mailul din 25 iunie 2013 (5), Ungaria a prezentat informațiile suplimentare și clarificările solicitate.
            
         
               (5)
            
            
               După evaluarea ulterioară a PNT și a informațiilor suplimentare, Comisia a trimis Ungariei o a doua scrisoare la 13 septembrie 2013 (6), cu solicitarea de a se confirma punerea în aplicare corectă a regulilor de agregare prevăzute la articolul 29 din Directiva 2010/75/UE și de a se clarifica modul de stabilire a debitului mediu anual al gazelor reziduale și modul de calcul al contribuției la plafoanele din PNT pentru instalațiile care au fost extinse în cursul perioadei de referință 2001-2010. Comisia a cerut, de asemenea, clarificări cu privire la motivele de aplicare a anumitor valori-limită de emisie în cazul a două instalații.
            
         
               (6)
            
            
               Prin e-mailul din 23 septembrie 2013 (7), Ungaria a informat Comisia că o instalație a fost eliminată din PNT și a confirmat aplicarea corectă a regulilor de agregare prevăzute la articolul 29 din Directiva 2010/75/UE în cazul celorlalte instalații. Ungaria a clarificat, de asemenea, metoda utilizată pentru calcularea debitului gazelor reziduale în funcție de tipul de combustibil, a justificat aplicarea unor valori-limită de emisie specifice și a corectat anumite date eronate.
            
         
               (7)
            
            
               Prin scrisoarea din 4 octombrie 2013 (8), Comisia a solicitat clarificări suplimentare privind datele și metodologia utilizate pentru calcularea debitului mediu anual al gazelor reziduale pentru cinci instalații, iar Ungaria a furnizat aceste informații prin scrisoarea din 10 octombrie 2013 (9). După ce a evaluat datele furnizate și a constatat alte neconcordanțe în cazul a două instalații, Comisia a solicitat autorităților ungare, prin scrisoarea din 15 octombrie 2013 (10), să mai verifice o dată calculele pentru respectivele instalații.
            
         
               (8)
            
            
               Prin scrisoarea din 18 octombrie 2013 (11), Ungaria a transmis date corectate privind debitul mediu anual al gazelor reziduale pentru cele două instalații în cauză, precum și o explicație cu privire la acestea, în conformitate cu Decizia de punere în aplicare 2012/115/UE a Comisiei (12).
            
         
               (9)
            
            
               Prin urmare, PNT a fost evaluat de Comisie în conformitate cu articolul 32 alineatele (1), (3) și (4) din Directiva 2010/75/UE și cu Decizia de punere în aplicare 2012/115/UE.
            
         
               (10)
            
            
               Mai precis, Comisia a examinat coerența și acuratețea datelor, a ipotezelor și a calculelor utilizate pentru determinarea contribuțiilor fiecăreia dintre instalațiile de ardere care fac obiectul PNT la plafoanele de emisie stabilite în cadrul acestuia și a analizat dacă PNT conține obiective și valori-țintă conexe, măsuri și calendare pentru atingerea acestor obiective și un mecanism de monitorizare pentru a se evalua conformitatea în viitor.
            
         
               (11)
            
            
               Ca urmare a informațiilor suplimentare furnizate, Comisia a constatat că plafoanele de emisie pentru anii 2016 și 2019 au fost calculate utilizând datele și formulele adecvate și că toate calculele au fost corecte. Ungaria a furnizat suficiente informații cu privire la măsurile care vor fi puse în aplicare în vederea respectării plafoanelor de emisie, a monitorizării și a raportării către Comisie cu privire la punerea în aplicare a PNT.
            
         
               (12)
            
            
               Comisia este convinsă de faptul că autoritățile ungare au luat în considerare dispozițiile articolului 32 alineatele (1), (3) și (4) din Directiva 2010/75/UE și ale Deciziei de punere în aplicare 2012/115/UE.
            
         
               (13)
            
            
               Punerea în aplicare a PNT nu ar trebui să aducă atingere altor dispoziții aplicabile din legislația națională sau din legislația Uniunii. În special, în momentul stabilirii condițiilor de autorizare pentru fiecare dintre instalațiile de ardere care intră sub incidența PNT, Ungaria ar trebui să se asigure că nu este periclitată respectarea cerințelor prevăzute, printre altele, în Directiva 2010/75/UE, în Directiva 2008/50/CE a Parlamentului European și a Consiliului (13) și în Directiva 2001/81/CE a Parlamentului European și a Consiliului (14).
            
         
               (14)
            
            
               Articolul 32 alineatul (6) din Directiva 2010/75/UE prevede obligația Ungariei de a informa Comisia cu privire la orice modificări ulterioare ale PNT. Comisia ar trebui să evalueze dacă modificările respective sunt conforme cu dispozițiile articolului 32 alineatele (1), (3) și (4) din Directiva 2010/75/UE și ale Deciziei de punere în aplicare 2012/115/UE,
            
         ADOPTĂ PREZENTA DECIZIE:
   Articolul 1
   (1)   În temeiul articolului 32 alineatele (1), (3) și (4) din Directiva 2010/75/UE și al Deciziei de punere în aplicare 2012/115/UE, nu se ridică obiecții împotriva planului național de tranziție notificat Comisiei de către Ungaria la 28 decembrie 2012, în temeiul articolului 32 alineatul (5) din Directiva 2010/75/UE, astfel cum a fost modificat în conformitate cu informațiile suplimentare trimise la 25 iunie 2013, 23 septembrie 2013, 10 octombrie 2013 și 18 octombrie 2013 (15).
   (2)   Lista instalațiilor incluse în planul național de tranziție, poluanții pentru care aceste instalații sunt incluse și plafoanele de emisie aplicabile sunt prevăzute în anexă.
   (3)   Punerea în aplicare a planului național de tranziție de către autoritățile ungare nu scutește Ungaria de respectarea dispozițiilor Directivei 2010/75/UE în ceea ce privește emisiile provenite din diferitele instalații de ardere incluse în plan, precum și a altor acte relevante din legislația de mediu a Uniunii Europene.
   Articolul 2
   Comisia evaluează dacă modificările ulterioare ale planului național de tranziție, care vor fi notificate de Ungaria în viitor, respectă dispozițiile articolului 32 alineatele (1), (3) și (4) din Directiva 2010/75/UE și ale Deciziei de punere în aplicare 2012/115/UE.
   Articolul 3
   Prezenta decizie se adresează Ungariei.
   
      Adoptată la Bruxelles, 4 februarie 2014.
      
         
            Pentru Comisie
         
         Janez POTOČNIK
         
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  Ares(2013)39579.
   
      (3)  Directiva 2001/80/CE a Parlamentului European și a Consiliului din 23 octombrie 2001 privind limitarea emisiilor în atmosferă a anumitor poluanți provenind de la instalații de ardere de dimensiuni mari (JO L 309, 27.11.2001, p. 1).
   
      (4)  Ares(2013)1636798.
   
      (5)  Ares(2013)2534653.
   
      (6)  Ares(2013)3046477.
   
      (7)  Ares(2013)3104260.
   
      (8)  Ares(2013)3192470.
   
      (9)  Ares(2013)3231192.
   
      (10)  Ares(2013)3248262.
   
      (11)  Ares(2013)3283963.
   
      (12)  Decizia de punere în aplicare 2012/115/UE a Comisiei din 10 februarie 2012 de stabilire a normelor referitoare la planurile naționale de tranziție menționate în Directiva 2010/75/UE a Parlamentului European și a Consiliului privind emisiile industriale (JO L 52, 24.2.2012, p. 12).
   
      (13)  Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa (JO L 152, 11.6.2008, p. 1).
   
      (14)  Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (JO L 309, 27.11.2001, p. 22).
   
      (15)  Versiunea consolidată a PNT a fost înregistrată de Comisie la 6 decembrie 2013 cu numărul de înregistrare Ares(2013)3656219.
   
      ANEXĂ
      
         Lista instalațiilor incluse în PNT
      
      
                  Număr
               
               
                  Denumirea instalației în PNT
               
               
                  Puterea termică instalată totală la 31.12.2010
                  (în MW)
               
               
                  Poluanți care fac obiectul PNT
               
            
                  SO2
                  
               
               
                  NOx
                  
               
               
                  pulberi
               
            
                  1
               
               
                  Bakonyi Erőmű Zrt. – P2 (unitățile T4 și T5)
               
               
                  264,3
               
               
                  √
               
               
                  √
               
               
                  √
               
            
                  2
               
               
                  ISD Power Kft. – P1 (unitățile T1 și T2)
               
               
                  90
               
               
                  √
               
               
                  √
               
               
                  √
               
            
                  3
               
               
                  ISD Power Kft. – P2 (unitățile T4, T5 și T6)
               
               
                  177
               
               
                  √
               
               
                  √
               
               
                  √
               
            
                  4
               
               
                  ISD Power Kft. – P3 (unitățile T7 și T8)
               
               
                  176
               
               
                  √
               
               
                  √
               
               
                  √
               
            
                  5
               
               
                  ISD Power Kft. – P4 (unitatea T9)
               
               
                  192
               
               
                  √
               
               
                  √
               
               
                  √
               
            
                  6
               
               
                  Alpiq Csepel Kft. – P1 (unitatea 1)
               
               
                  419
               
               
                  —
               
               
                  √
               
               
                  —
               
            
                  7
               
               
                  Alpiq Csepel Kft. – P2 (unitatea 2)
               
               
                  419
               
               
                  —
               
               
                  √
               
               
                  —
               
            
                  8
               
               
                  Budapesti Erőmű Zrt. – P14 (centrala electrică 5 de la Kelenföld)
               
               
                  425
               
               
                  —
               
               
                  √
               
               
                  —
               
            
                  9
               
               
                  Budapesti Erőmű Zrt. – P6 (centrala electrică 4 de la Újpest)
               
               
                  212
               
               
                  —
               
               
                  √
               
               
                  —
               
            
                  10
               
               
                  Budapesti Erőmű Zrt. – P4 (centrala electrică 1 și instalația 2 de la Újpest)
               
               
                  332
               
               
                  √
               
               
                  √
               
               
                  √
               
            
                  11
               
               
                  Mátrai Erőmű Zrt. – P2
               
               
                  1 063
               
               
                  √
               
               
                  —
               
               
                  √
               
            
                  12
               
               
                  Mátrai Erőmű Zrt. – P3
               
               
                  1 063
               
               
                  √
               
               
                  —
               
               
                  √
               
            
                  13
               
               
                  MVM MIFÜ Miskolci Fűtőerőmű Kft. – P2 (unitățile 3, 4 și GT1) (1)
                  
               
               
                  351,28
               
               
                  √
               
               
                  √
               
               
                  √
               
            
                  14
               
               
                  Dorogi Erőmű Kft. – P2 (unitățile T1 și T2)
               
               
                  73,3
               
               
                  √
               
               
                  √
               
               
                  √
               
            
                  15
               
               
                  Dorogi Erőmű Kft. – P3 (unitățile T3, T4, T5 și T7) (2)
                  
               
               
                  95,04
               
               
                  √
               
               
                  √
               
               
                  √
               
            
                  16
               
               
                  Győri Erőmű Kft. – P1 (unitățile T1, T5 și T7)
               
               
                  91
               
               
                  √
               
               
                  √
               
               
                  √
               
            
         
      
         Plafoane de emisie (în tone)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1-30.6.2020
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  pulberi
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  Unitatea GT1 face obiectul PNT doar pentru NOx.
      
         (2)  Unitățile T5 și T7 fac obiectul PNT doar pentru NOx.